Cantata BWV 16
HERR GOTT, DICH LOBEN WIR
Festo Circuncisionis Christi (Diada de Cap d'Any)
Estrenada: 1 de gener de 1726
Text: Martí Luter (1), G. Christian Lehms(2-5) i Paul Eber(6)

1. COR
Senyor Déu, et lloem!
Senyor Déu, et donem gràcies!
A Tu, Déu Pare Etern
El Món sencer honora.
***
2. RECITATIU (Baix)
Aquest és el càntic que entonem
En aquest temps d'alegria
Amb fervorosa oració,
I et mostrem, Oh Senyor,
En aquest primer dia de l'any 
El nostre cor com a primera ofrena.
Quantes coses has fet Tu des de l'eternitat
Per a la nostra salvació,
I quant amor i fidelitat més
Han de rebre encara els nostres cors?
El teu poble de Sió viu en pau absoluta
Rebent felicitat i benedicció.
Al teu Temple ressona
El cant dels Psalms i el so de l'arpa
I la nostra Ànima crema
Amb l'ardent fervor de la oració
Dels nostres cors i les nostres boques!
Ah! No hauria doncs per tant
Ressonar un nou càntic
Entonat per nosaltres, amb amor ardent?
***
3. COR & ÀRIA (Baix) 
Fem crits de joia i alegrem-nos!
La bondat i fidelitat divines
Es renoven cada matí!
B: La seva mà corona i beneeix.
Si d'això no dubteu, llavors restareu
Per sempre benaurats i feliços!
***
4. RECITATIU (Alt)
Oh, escut fidel,
Protegeix també la teva Paraula,
Protegeix l'Escola i l'Església,
Doncs així s'engrandirà ton reialme
I s'enganyarà l'astúcia de Satanàs!
Preserva només la Pau
I la nostra amada placidesa.
Amb això ja en tenim prou
Per a sentir-nos satisfets.
Oh, Senyor! Aquesta terra
Tu la seguiràs regant,
Tu la seguiràs millorant,
Tu la seguiràs construint,
Amb les teves mans 
I les teves benaurances.
Com en serem, de feliços
Si seguim creient per sempre
En Tu, mon Jesús, mon Salvador!
***
5. ÀRIA (Tenor)
Estimat Jesús, només Tu seràs 
El tresor de la meva Ànima!
Als nostres cors hi seràs present
Per sobre de tots els tresors.
I quan es trenqui el fil de la vida
El nostre esperit vessarà de divina joia 
I els nostres llavis cantaran amb ardor:
Estimat Jesús, només Tu seràs
El tresor de la meva Ànima!
***
6. CORAL
Enaltim tota aquesta bondat
Oh, Pare a la Trona Celestial!
Bondat que tu ens dispenses
A través de Crist, el teu Fill,
I nosaltres et preguem:
Dóna'ns un any de pau,
Protegeix-nos de tot mal
I nodreix-nos amb dolçor!
Traduïda per Josep-Miquel Serra.
CataBach.com
La pàgina en català de JS Bach